ส่องตลาด…ภาคบ่าย – บล.ฟิลลิป (ประเทศไทย)
บล.ฟิลลิป (ประเทศไทย) ระบุในบทวิเคราะห์บ่ายนี้
9 ธ.ค. 2558

ตลาดหุ้น
แนวโน้มภาคบ่าย: ผันผวนในกรอบ 1,293-1,310 จุด
ตลาดภาคเช้าผันผวนทั้งในแดนบวกและลบ ขณะที่วอลุ่มการซื้อขายค่อนข้างเบาบาง ก่อนปิดภาคเช้าในแดนลบเล็กน้อยราว 2.8 จุด 
คาดตลาดหุ้นไทยในภาคบ่ายยังคงรูปแบบการเคลื่อนไหวใกล้เคียงกับภาคเช้า โดยจะเห็นดัชนีปรับขึ้นลงทั้งในแดนบวกและลบ โดยมี Upside จำกัด แม้ดัชนีดาวโจนส์ฟิวเจอร์สที่มักถูกใช้เป็นตัวสะท้อนภาพตลาดหุ้นสหรัฐที่จะเปิดในช่วงค่ำจะยังยืนในแดนบวกได้แต่เชื่อ
ว่าประเด็นการปรับขึ้นอัตราดอกเบี้ยของเฟดในสัปดาห์หน้า กอปรกับไทยยังอยู่ในช่วงวันหยุดคาบเกี่ยวตลอดสัปดาห์นี้ จะทำให้การดีดตัวยังเป็นไปอย่างจำกัด จึงมองกรอบเคลื่อนไหวภาคบ่ายระหว่าง 1,293-1,310 จุด ยังคงเน้นการรอซื้อในช่วงอ่อนตัว เพื่อถือรอขายในช่วงปลายปี หรือต้นปีหน้า ส่วนกลุ่มที่ลงทุนในระยะสั้น อาจรอสัญญาณการกลับตัวก่อนรับหุ้นได้
 
แนวโน้มตลาดหุ้นไทยภาคบ่ายในเชิงเทคนิค  
ดัชนี 1,304.18 เปลี่ยนแปลง -2.80 จุด มูลค่าการซื้อขาย 14,135 ลบ.
ดัชนีทรงตัวในช่วงแรก แต่ภาวะตลาดที่เงียบเหงาก็กดดันให้ไหลลงตามทิศทางหลักยังอยู่ในกรอบ Downtrend อีกทั้งยังไม่เกิดสัญญาณซื้อที่ชัดเจนจากเครื่องมือที่แม้ Oversold แล้วก็ตาม แนะนำ ให้รอจนกว่าจะเกิดสัญญาณซื้อเท่านั้นค่อยกลับเข้าตลาด  
 
SMPC ราคา 5.95 ราคาทรงตัว แต่แรงซื้อเริ่มหนาแน่น ขณะที่เครื่องมือ ซึ่ง Oversold ขยับทิศทางที่ดีขึ้น คาดใกล้ถึงเวลารีบาวด์ “เก็งกำไร” แนวรับ 5.80 แนวต้าน 6.20 Cut loss 5.70 บ.
SF ราคา 6.35 แข็งแรงสวนตลาดด้วยการลอยตัวเหนือ EMA ระยะสั้น และสัญญาณหนุนจากเครื่องมือหลักๆ แนวโน้มดี “เก็งกำไร” แนวรับ 6.20 แนวต้าน 6.50 Cut loss 6.10 บ.
TCAP ราคา 33.75 ฟื้นตัวหลังวานนี้ลงแรง โดยขยับขึ้นมาพร้อมแรงซื้อที่หนาแน่น คาดรีบาวด์ได้ “เก็งกำไร”แนวรับ 33.00 แนวต้าน 35.00 Cut loss 32.50 บ.
 
ตลาดอนุพันธ์
กลยุทธ์
S50Z15 ราคา 834.80 ความเห็น Short ตอนเช้ายังไม่ได้ รอเปิดอีกครั้งที่ 838 จุด เป้าหมายทำกำไร 830 จุด ตัดขาดทุนเหนือ 841 จุด
KBANKZ15 ราคา 160.00 ความเห็น Short ตอนเช้ายังไม่ได้ รอเปิดอีกครั้งที่ 162 บาท เป้าหมายทำกำไร 157 บาท ตัดขาดทุนเหนือ 165 บาท
GFZ15 ราคา 18,430 ความเห็น Short ที่เปิดไว้ 18,350 บาท ถือต่อถ้ายังไม่ผ่าน 18,450 บาท รอทำกำไร 18,200 บาท
BRZ15 ราคา 1,459 ความเห็น Short ตอนเช้ายังไม่ได้ รอเปิดอีกครั้งที่ 1,480 บาท เป้าหมายทำกำไร 1,450 บาท ตัดขาดทุนเหนือ 1,495 บาท
USDZ15 ราคา 36.00 ความเห็น Long ตอนเช้ายังไม่ได้ รอเปิดอีกครั้งที่ 35.95 บาท เป้าหมายทำกำไร 36.05 บาท ตัดขาดทุนหากหลุด 35.91 บาท
 
อนุพันธ์เด่นเชิงเทคนิค
S50Z15 / ราคาปิด 834.80 จุด เปลี่ยนแปลง -0.20 จุด
กราฟ 10 นาที แกว่งตัวในกรอบ Downtrend สอดคล้องกับเครื่องมือ MACD ที่อยู่ใต้เส้น Zero Line มอง Upside ยังจำกัด แนวโน้มผันผวนในกรอบทางลง รับ 830, 825 จุด ต้าน 839, 844 จุด